cyanic-selkie/wikianc huggingface dataset:
Smestaddammen
Dammene har blitt tappen for vann flere ganger. Under andre verdenskrig ble Øvre Smestaddam tørrlagt og Smestadleiren anlagt i dammen og området rundt.. Leiren var under krigen av at de største tyske militærleirene i Norge, og brakkeleiren var til for soldater i Luftwaffe som hadde antiluftskytsskole i området.
Dammen har også blitt tappet ned etter krigen. ørretbestanden har kommet tilbake hver gang sammen med vannet.
St. Elizabeth-flommen i 1421
St. Elizabeth-flommen (nederlandsk Sint-Elisabethsvloed) i 1421 var en flom i Nederland. Natt til 19. november traff en kraftig storm kysten av Nordsjøen og diker brast flere steder slik at polderne som lå under havnivå ble oversvømmet. Mange landsbyer forsvant i flommen og mellom 2 000 og 10 000 mennesker mistete livet. Flommen frårsaket enorme ødeleggelser i Zeeland og Holland og skilte byene Geertruidenberg og Dordrecht som tidligere hadde bekjempet hverandre under krok- og torskekrigen.
Det meste av området ble liggende under vann i flere tiår. Etter hvert ble landområdet drenert igjen, blant annet øyene Dordrecht og Hoeksche Waard og det nordvestlige område av Noord-Brabant (rundt Geertruidenberg). Det meste av Biesbosch-området har vært dekket av vann siden flommen.
Årsaken til flommen var altså at dikene brast og ikke som den store Nordsjøflommen i 1953 som ble skapt av stormflod.
Ecitotima
Ecitotima er en slekt av biller som hører til familien kortvinger.
Utseende
Små (gjerne ca. 2,5 millimeter), spinkle, maurlignende, brungule kortvinger. Antennene er ganske kraftige, kroppsbygningen spinkel. Bakkroppen er gjerne mer eller mindre pæreformet med smal "stilk" ved roten, som hos maurene.
Levevis
Denne gruppen er knyttet til hærmaur (myrmekofile), særlig i slekten Eciton.
Utbredelse
Slekten er utbredt i Costa Rica.
Zeekr
Zeekr er et bilmerke som eies av kinesiske Geely Holding Group. Zeekr ble etablert i 2021, og produserer kun elbiler.
Ashok Diwan
Ashok Diwan (født 9. august 1954) er en indisk landhockeyspiller.
Han representerte India under Sommer-OL 1976 i Montréal, hvor laget hans ble nummer 7.
Zeekr
Bilmerket ble etablert i mars 2021, og fra oktober samme år var deres første bilmodell i salg; Zeekr 001.
Jörgen Persson (fotballspiller for Malmö FF 1993)
Jörgen Persson er en svensk tidligere fotballspiller. Persson spilte fire seriekamper og scoret ett mål for Malmö FF i 1993.
Allround-VM på skøyter 1961, kvinner
Allround-VM på skøyter 1961, kvinner ble arrangert på Tønsberg stadion i Tønsberg, Norge den 11. og 12. februar 1961.
Valentina Stenina fra Sovjetunionen ble verdensmester.
Tidsskjema
Tidsskjema for Allround-VM på skøyter 1961 for kvinner på Tønsberg stadion i Tønsberg, Norge.
Alle tider er lokaltider UTC+01.00 (Sentraleuropeisk tid – CET).
Media
Mesterskapet ble sendt på NRK TV hvor kommentatoren var Oddvar Foss. I tillegg ble mesterskapet også overført til Sovjetunionen og Øst-Tyskland. Japan stod også i daglig kontakt med Tønsberg for oppdateringer om sine løpere.
Lavinia Warren
Mercy Lavinia Warren Bump (født 31. oktober 1841, død 25. november 1919) var en amerikansk sirkusartist. Hun var dverg. Hun var gift med Charles Sherwood Stratton («General Tom Thumb») og stjerneattraksjon i Barnum's American Museum i New York City. De turnerte over hele verden og ble svært rike og berømte. Da Stratton døde i 1883, giftet Warren seg senere med Telle Primo Magri, en italiensk dverg og sirkusartist. Warren døde barnløs i Massachusetts i 1919.
På et museum i Middleborough, Massachusetts finnes en samling etter Lavinia Warren og hennes mann.
Maryam Faghihimani
Maryam Faghihimani (familienavnet noen ganger skrevet som Faghih Imani, født 7. juli 1977 i Isfahan i Iran) er en iransk forsker og aktivist. Hun er bosatt i Norge og er grunnlegger og leder for Sentrum for Kulturell Diplomati og Utvikling (CCDD).
Hun arbeider for fremme fred og økonomisk samarbeid i Arabisk-Israelske konflikten. Hun er datter av en ledende iranske ayatollah som har en sterk anti-Israelsk perspektiv. Hun har arbeidet for å fremme forståelse og aksept mellom muslimer og jøder, så vel som å bygge vennskap dialoger mellom iranere, israelere og arabere.
Publikasjoner
En av hennes publikasjoner er "En systemisk tilnærming for måling av miljømessig bærekraft ved institusjoner for høyere utdanning, En case-studie av universitetet i Oslo Universitetet" (orig. tittel: “A systemic Approach for Measuring Environmental Sustainability at Higher Education Institutions, A case study of Oslo University”). Hun er medforfatter av "Du sier at du ønsker en revolusjon? Transformere utdanning og kapasitetsbygging i respons til global forandring" (orig. tittel: “You say you want a revolution? Transforming education and capacity building in response to global change,”) publisert i Environmental Science & Policy i April 2013. Basert på handlingen hennes forskning på bærekraft kontor ved Universitetet i Oslo, skrev hun "Translating the Global Script of the Sustainable University: The Case of the University of Oslo,", utgitt av Springer/ Higher Education in A Sustainable Society i April 2015 sammen med to medforfattere.
Melanie Bak
Melanie Mie Bak (født 30. januar 1994 i Randers) er en dansk håndballspiller, som spiller for den norske klubben og det danske kvinnelandslaget.
Klubb
Bak startet sin spillerkarriere i den lokale klubben, hvor hun spilte til 2014. Etter opphold hos klubbene, og , flyttet hun i 2016 til Norge og signerte én toårskontrakt for.
I 2019 flyttet hun videre til Frankrike og signerte 10. januar én seksmånederskontrakt med, som playmaker i fraværet av Bella Gulldén (gravid) og Amandine Tissier (skadet). Bak spilte 23 kamper i BBH-trøya, hvor hun tok seriebronse og tok cupsølv.
Foran 2019/20-sesongen meldte hun overgang til, men noen dager før sesongstart i august, forlot hun Drôme-klubben uten begrunnelse og returnerte til Danmark. Der trente hun med barndomsklubben til hun signerte amatørkontrakt i februar 2020.
Bak signerte proffkontrakt med den norske klubben foran 2020/21-sesongen, før hun 1. desember samme år meldte overgang til ligarival.
Landslag
Hun ble tatt ut i bruttotroppen til det danske kvinnelandslaget foran Håndball-EM 2018, men var ikke blant de 16 utvalgte.
Natt (film)
Natt er en norsk dramafilm fra 2022 skrevet og regissert av Mona J. Hoel. Guri Glans spiller hovedrollen som kreftsyke Emma som kun noen måneder igjen å leve, og prøver å unngå at hennes voldelige ektemann Falk, spilt av Jørgen Langhelle, får foreldreretten til de to døtrene.
Filmen hadde premiere på filmfestivalen i Tallinn i november 2022 og norsk kinopremiere 13. januar 2023. For filmen ble Henrik Rafaelsen nominert Amandaprisen 2023 i klassen beste mannlige birolle.
The Mummy (1932)
The Mummy er en skrekkfilm fra 1932, som er regissert av Karl Freund og som har Boris Karloff i hovedrollen som en mumifisert egyptisk prest.
Handlingsreferat
I 1921 oppdager en arkeologisk ekspedisjon ledet av Sir Joseph Whemple (spilt av Arthur Byron) en mumie etter en gammel egyptisk yppersteprest ved navn Imhotep. En nærmere inspeksjon av mumien utført av Whemples venn Dr. Muller (spilt av Edward Van Sloan) avslører at de indre organene på mumien ikke ble fjernet. Muller trekke den konklusjonen at Imhotep hadde blitt pakket inn som en tradisjonell mumie, men at han deretter hadde blitt begravet levende.
I graven til Imhotep oppdager de også en merkelig kiste, som det hviler en forbannelse over. Til tross for Mullers advarsel, åpner Sir Josephs assistent Ralph Norton (spilt av Bramwell Fletcher) denne kisten, og oppdager en eldgammel rull, kalt Scroll of [[Tot]] som han oversetter symbolene på - og han leser deretter ordene høyt. Dette vekker Imhotep til live igjen. Denne opplevelsen gjør Norton hysterisk, samtidig som mumien stikker av gårde med rullen sin.
Ardeth avslører for henne at hans forferdelige død, var straff på grunn av hans helligbrøde: forsøk på å gjenreise hans forbudte kjæreste, prinsesse Anck-su-namun. I troen på at Helen faktisk er en reinkarnasjon av Anck-su-namuns, forsøker Ardeth å drepe henne. Med den hensikt å forvandle henne til en mumie, deretter gjenopplive henne igjen, og til slutt gjøre henne til hans udødelige brud.
Mohinder Singh
Mohinder Singh (født 3. april 1953 i Nakodar i distriktet Jalandhar i Punjab i India, død 20. september 1977 I Jalandhar) var en indisk landhockeyspiller.
3. divisjon
3. divisjon kan vise til:
4. divisjon
4. divisjon kan vise til:
Wirtschaftsrat des Vereinigten Wirtschaftsgebietes
Næringsrådet ble valgt av de tyske delstatsparlamentene. Rådet fikk lovgivningsmyndighet, men lovene kunne ikke komme i konflikt med Det allierte kontrollrådets bestemmelser og de måtte ha samtykke fra militærregjeringene.
Næringsrådet holdt til i vestfløyen til Frankfurtbørsen, i Frankfurt am Main.
Forhistorie
Under et møte i utenriksministerrådet (1. sesjon fra 25. april til 16. mai 1946) forsøkte den amerikanske utenriksminister James F. Byrnes å etablere en felles Tysklands-politikk for alle de fire okkupasjonsmaktene. Det skulle skje i form av et felles forvaltningsområde. Sovjetrusserne ønsket ikke en slik løsning. Frankrike meddelte i august 1946 at heller ikke de var interessert.
Det felles forvaltningsområdet av de britiske og amerikanske sonene (Bi-sonen), ble kunngjort 6. august 1946. En avtale om sammenslåingen, inngått mellom utenriksministrene Ernest Bevin, Storbritannia og James F. Byrnes, USA, trådte i kraft 1. januar 1947. Et system med såkalte forvaltningsråd (Verwaltungsrat/räte) lokalt, viste seg mislykket. Den 29. mai 1947 ble en revidert avtale undertegnet, og næringsrådene (Wirtschaftsrat/räte) ble innført.
Det første (lille) næringsrådet
Det første (lille) «Wirtschaftsrat» besto av 52 medlemmer valgt av delstatene, fordelt på de politiske partiene. Rådet besto av 20 medlemmer fra CDU/CSU, 20 fra SPD, fire fra de liberale partiene, to fra Zentrum, en fra Wirtschaftliche Aufbau-Vereinigung (WAV), to fra DP og tre fra KPD.
Næringsrådet kunne gi lover for jernbanen, havner og skipsfarten langs kysten, innenlandstrafikken på elver og innsjøer, og for presse og post. Det kunne også gi lover for innkjøp, tildeling og fordeling av varer, råstoffer, gass, vann og elektrisitet, utenlands- og innenlandshandel, priskontroll, vareforsyning av næringsmidler, finans, valuta, kredit- og bankvesen og formueskontroll.
Lovgivningen kunne ikke komme i konflikt med Det allierte kontrollrådets bestemmelser og de måtte ha samtykke fra militærregjeringene. Lovene gikk foran delstatenes lover og delstatene måtte gjennomføre dem. Lovene ble kunngjort i en eget lovtidende, Gesetzblatt der Verwaltung des Vereinigten Wirtschaftsgebietes.
Det andre (store) næringsrådet
Et nytt og større næringsråd tiltrådte 24. februar 1948. Erich Köhler og Rolf Dahrendorf ble henholdsvis president og visepresident. I dette rådet fikk CDU/CSU 40, SPD 40, FDP 8, KPD 6, Zentrum, 4, DP 4 og WAV 2 medlemmer.
Det nye rådet fikk utvidete lovgivningsfullmakter blant annet innen patent- og opphavsrett, toll- og forbrukerlovgivning. Et delstatsråd (Länderrat) avløste eksekutivrådet.
Frankrikes okkupasjonssone
Under møtet mellom utenriksministrene i Frankrike, Storbritannia og USA i Washington 8. april 1949, ble de siste forhandlinger om Okkupasjonsstatuttet gjennomført. Det ble i samme møte avgjort at Frankrikes okkupasjonssone skulle slås sammen med de allerede sammenslåtte britiske og amerikanske soner (Bi-sonen) til en trippelsone (Trizone).
Oppløsning av næringsrådet
næringsrådet ble oppløst 1. september 1949. I tiden frem til Forbundsrepublikken Tysklands nye regjering, Adenauer I, ble konstituert 21. september 1949, ble Vest-Tyskland regjert av forvaltningsdirektørene.
Sovjetunionens okkupasjonssone
I den sovjetiske okkupasjonssonen ble Den tyske næringskommisjon (Deutsche Wirtschaftskommision) etablert i juni 1947.
Liste over fotballklubber i Belarus
Liste over fotballklubber i Belarus inneholder belarusiske fotballklubber som er en del av seriesystemet.
5. divisjon
5. divisjon kan vise til:
Sognekommune
Sognekommune var et underkommunal administrativt nivå i Norge fra 1837 til kommunestyrevalget 1947, opphevet ved lov av 15. desember 1950. Den var basert på kirkesognene som geografisk enhet. De enkelte kommunene kunne opprette sognekommuner og delegere oppgaver til dem. De endringene i kommunestruktur i Norge som skjedde fra 1838 til 1930, skjedde hovedsakelig ved at større kommuner ble delt opp i samsvar med grensene for sognekommunene.
Det første resultat av Schei-komiteens arbeid var forslaget i 1946 om å fjerne enheten sognekommune.
Aslam Sher Khan
Aslam Sher Khan (født 15. juli 1953) er en indisk landhockeyspiller.
Han representerte India under Sommer-OL 1976 i Montréal, hvor laget hans ble nummer 7.
Ashes and Diamonds
Ashes and Diamonds er et musikkalbum med Titanic, utgitt i 2009.
Boris Rhein
Boris Rhein født 1972 er en tysk politiker (CDU). Han ble 31. mai 2022 utnevnt som ministerpresident i Hessen, og er fra 2. juli 2022 leder av CDU Hessen.
Chand Singh
Chand Singh (født 25. mars 1949) er en indisk landhockeyspiller.
Han representerte India under Sommer-OL 1976 i Montréal, hvor laget hans ble nummer 7.
Timeout
Timeout er i idrettens verden en stopp i spillet. Med timeout refereres det vanligvis til at laget (typisk treneren) ber om en timeout en såkalt team timeout, fordi det er et lag (engelsk: team) som ber om en pause, så de kan snakke om taktikk eller treneren kan forsøke å inspirere laget. En timeout kan også av ulike årsaker tas av dommere, dommertimeout, eller det kan i enkelte sporter være en TV-timeout for at kommersiell TV kan sende reklame.
Håndball
I håndball varer en team-timeout i ett minutt (nøyaktig 60 sekunder). I en kamp, kan ett lag ta timeout én gang i omgangen. Neste omgang kan de ta en ny timeout. Til sammen kan det maksimalt fire timeouter i en kamp, dersom begge lag benytter dette fullt ut. En forutsetning for å ta timeout, er at laget må ha ballen i eget spill. Det er ikke mulighet til å ta timeout dersom motstanderlaget fører ballen.
16. etappe av Tour de France 2023
16. etappe av Tour de France 2023 gikk fra Passy til Combloux 18. juli 2023.
Timeout
Innebandy
I innebandy har hvert lag rett til å kreve en time-out. Time-out kan kreves når som helst, også ved mål og straffeslag, unntatt ved straffeslag etter forlenget spilletid, men bare av lagkapteinen eller en av laglederne. Time outen starter på dommernes signal når lagene er ved innbyttesonene sine og når dommerne er framme ved sekretariatet. Etter 30 sekunder gir Dommerne signal om at timeout er slutt. Etter en timeout fortsetter spillet etter den situasjonen som stoppet spillet.
Karl Meyer
Karl Meyer (født 26. februar 1888 i Kristiania, død 18. desember 1971 i London) var en norsk grosserer og grunnlegger av Den Nasjonale Legion. Han var sønn av juristen og politikeren Ludvig Meyer, og bror til Eli Krog og Håkon Meyer.
16. etappe av Tour de France 2023
Jonas Vingegaard vant etappen.
Karl Meyer
Oppvekst og tidlig karriere
Karl Meyer hadde en urolig oppvekst i Kristiania. På slutten av 1890-årene ble hans foreldre skilt, og faren mistet store deler av sin formue i Kristianiakrakket i 1899. Etter at Ludvig Meyer forlot Arbeiderpartiet i 1903, tok han med seg sønnen og flyttet til England. Dette førte til at Karl Meyer gikk på flere skoler, inkludert en kostskole i England, før han fullførte skolegangen på Katedralskolen i Hamar. Han ble immatrikulert ved Det Kongelige Frederiks Universitet (Universitetet i Oslo) i 1906, men fullførte aldri noen universitetsutdannelse. Han fullførte derimot Krigsskolen i 1907.
Som barn ble han sammen med sine to søsken, Håkon og Eli, malt i 1892 av Edvard Munch i portrettet «Ludvig Meyers barn».
Karl Meyer dro, med startkapital fra faren, høsten 1908 til USA. Han spekulerte raskt pengene bort på børsen. Han ble i 1911 utvist fra USA, etter å ha blitt dømt for flere innbrudd forsommeren det året.
Tilbake i Norge hadde Karl Meyer flere ulike jobber. I 1916 ble han millionær etter å ha spekulert på børsen. Men han tapte alle pengene i 1919. Utover 1920-tallet drev han forretningen ”Meyershus” i Christiania Tivoli. Der solgte han alt fra klær til frukt av annensortering.
Den Nasjonale Legion
Karl Meyer opprettet, og erklærte seg som leder av Den Nasjonale Legion på et folkemøte i Cirkus Verdensteater 27. mai 1927. Den Nasjonale Legion var opprinnelig et parti, inspirert av Mussolini, som arbeidet for et ikkeparlamentarisk styresett. Men fram mot stortingsvalget i 1927 dreide Meyer partiet i demokratisk retning, og partiet stilte liste til valget. Valget gikk dårlig for partiet, og de fikk ingen mandater i Stortinget. Den 28. november 1927 ble Karl Meyer kastet ut av Den Nasjonale Legion. Han ble kritisert for å ha vært for egenrådig i valgkampen før stortingsvalget, og anklaget for å ha underslått penger fra partiet.
Tiden etter Legionen
I 1934 ble Karl Meyer dømt til ett års fengsel for underslag. Etter soningen flyttet han til England. Under andre verdenskrig var han en aktiv motstandsmann. Han hjalp flyktninger over grensen til Sverige, og var kurer for Utenriksdepartementet i London. Etter krigen bosatte han seg i London, og drev som frimerkehandler fram til han døde i 1964.
Surjit Singh Randhawa
Surjit Singh Randhawa (født 10. oktober 1951, død 6. januar 1984) var en indisk landhockeyspiller.
Han representerte India under Sommer-OL 1976 i Montréal, hvor laget hans ble nummer 7.
Fehmarnsundbroen
Fehmarnsundbroen (tysk: Fehmarnsundbrücke) er en vei- og jernbanebro som krysser Fehmarnsundet mellom øya Fehmarn og fastlandet i Øst-Holstein i den tyske delstaten Schleswig-Holstein. Broen har en lengde på 963 meter, og er en del av Fuglefluktlinjen som forbinder Tyskland og Danmark. Byggingen av Fehmarnsundbroen ble påbegynt i januar 1960, og den ble åpnet i april 1963 av transportministeren Hans-Christoph Seebohm og en 14 år gammel jente fra Großenbrode.
Broen er en nettverksbuebro, med en høyde på mellom 23 og 59 meter og en buehøyde på 248 meter, som hviler på sju betongpilarer. Den har ett jernbanespor, en kjørebane i hver retning, en sykkel- og mopedbane i hver retning og en gangvei. Det ble bygd inn kammer med sprengstoff i brokonstruksjonen slik at den kunne sprenges i tilfelle det skulle bli invasjon. I 1990 ble Fehmarnsundbroen erklært som et historisk monument.
Sigurd Lewerentz
Sigurd Lewerentz (født 29. juli 1885, død 29. desember 1975) var en svensk arkitekt. Han er særlig kjent for Skogskirkegården sammen med Gunnar Asplund, Malmö stadsteater (sammen med David Helldén og Erik Lallerstedt), Östra kyrkogården i Malmö og arbeidene han utførte sent i livet; Markuskirken og Sankt Petri kirke.
Syed Ali (landhockeyspiller født 1956)
Syed Ali (født 21. august 1956) er en indisk landhockeyspiller.
Sigurd Lewerentz
For Markuskirken mottok Lewerentz den første Kasper Salin-prisen som ble utdelt i Arkitektur. Skogskirkegården er en del av den svenske verdensarven.
Syed Ali (landhockeyspiller født 1956)
Han representerte India under Sommer-OL 1976 i Montréal, hvor laget hans ble nummer 7.
Jørgen Aall (professor)
Jørgen Aall (født 1958) er en norsk professor i rettsvitenskap ved Universitetet i Bergen. Hans hovedområder er menneskerettigheter, grunnloven og EMK-rett.
Aall avla juridisk embedseksamen i 1985. Han var innom privat praksis som advokat før han i 1994 ble dr.juris med avhandlingen "Den europeiske menneskerettighetskonvensjons artikkel 6 og norsk straffeprosess". I 1998 ble han ansatt som professor ved Universitetet i Bergen. Aall var i 2005 konstituert som lagdommer i Gulating lagmannsrett for en kort periode. I 2018 var Aall var én av tre som ble innstilt til dommerjobben i den europeiske menneskerettedomstolen, men stillingen gikk til daværende høyesterettsdommer Arnfinn Bårdsen.
Titanic (album)
Titanic er et musikkalbum med Titanic, utgitt i 1970. Dette er bandets debutalbum.
Porta Aurelia
Porta Aurelia var en av bare tre byporter på Tiberens vestre bredd i det gamle Roma. Den stod på den sørlige utløper av høyden Gianicolo.
Porten var del av den aurelianske mur som ble bygd mellom 271 og 275 e.Kr. Via Aurelia løp ut porten, og videre nrdover helt til Pisa og derfra til Gallia. Gaten begynte ved Forum Boarium sør for Marcellusteateret, krysset elven på Pons Aemilius, løg gjennom 14. region og forlot byen ut Porta Aurelia. På et gammelt kart avbildes Porta Aurelia med en eneste gjennomgang, flankert av to firkantede tårn. Men om hvordan porten var, har man ingen sikker kunnskap.Foral porten ble det - likesom utenfor andre byporter - oppstilt gravmæler på begge sider av veien, og det var også underjordiske katakomber der. I en av sdisse katakomer ble den unge martyr Pankratius bisatt, og ikke lenge etter ble det over graven reist en basilika, San Pancrazio. Denne populære martyrens grav trakk store pilegrimsskarer, og slik fikk porten på 500-tallet også navnet Porta San Pancrazio.
Pave Urban VIII lot på 1600-tallet bygge en ny bymur i denne delen av Gianicolo. Porta Aurelia var dai en så dårlig stand at den ble nedrevet i 1644, og der bygde man den nye Porta San Pancrazio. Men heller ikke denne porten tålte årenes gang, for i 1849 ble den beskutt og ødelagt av franske styrker som kjempet mot Giuseppe Garibaldis frihetskjempere. Den port som står der nå er en rekonstruksjon fra 1854.
Liste over fotballklubber i Irak
Liste over fotballklubber i Irak inneholder irakiske fotballklubber som er en del av seriesystemet.
Urangaua
Urangaua er en slekt av biller som tilhører den artsrike underfamilien Lamiinae i familien trebukker (Cerambycidae).
Utbredelse
Artene er kjent fra det sørøstlige Brasil og nordlige Argentina.
Juan Diego Turcios
Juan Diego Turcios (født 22. september 1992) er en salvadoransk judoka.
Han representerte El Salvador under Sommer-OL 2016 i Rio de Janeiro, der han ble utslått i tredje runde.
Adelfíøyene
Adelfíøyene eller Adelfoi (gresk: Αδελφοί, Adelfí, som betyr «brødre») er to småøyer i Hellas i øygruppen De nordlige Sporadene. De ligger omtrent 10 km øst-sørøst for hovedøya Alonnisos og hører inn under og er administrert av kommunen Alonnisos. I henhold til folktelling av 2001 hadde øya en befolkning på 11 innbyggere, men tendensen går mot fraflytting.
De nærmeste øyene er Alonnisos og Peristera, Skantzoura i øst og den langt større øya Évvia lenger sør.
Lise-May Spissøy
For NRK Hordaland var hun leder for morgensendingene på radio, nyhetsoppleser i Vestlandsrevyen og etter hvert også med på Norge i dag, en daglig nyhetskavalkade. Hun var også bidragsyter og vert for Norge Rundt. I februar 1999 ble hun programleder for ti nye episoder av Syng med oss som hadde vært ute av sendeskjemaet siden 1992. Sammen med Kristin Ytre-Arne fortsatte hun sommerlige nyhetskavalkader i 1999, mens Spissøy i 2000 var inne med et matprogram på radio. Med Rebecca Nedregotten Strand laget hun i 2013 Nasjonal vedkveld og Nasjonal strikkekveld, sendt på NRK2 utover kvelden samt på engelsk nett-TV. Nasjonal strikkekveld vant den internasjonale prisen Prix CIRCOM 2014 for mest originale program.
Firedagers i Dunkerque 2022
Firedagers i Dunkerque 2022 var et sykkelritt i Frankrike med oppstart 3. mai 2022 og målgang 8. mai 2022. Rittet var for mannlige, profesjonelle syklister, og var en del av UCI ProSeries 2022.
Ovini Uera
Ovini Uera (født 18. januar 1988) er en naurisk judoka.
Han representerte Nauru under Sommer-OL 2016 i Rio de Janeiro, der han ble utslått i tredje runde.
Guvernementet Bessarabia
Guvernementet Bessarabia (russisk: Бессарабская губерния; var en oblast og deretter guvernement i Keiserdømmet Russland i årene 1812–1917. Guvernementet hadde sitt opphav i landskapet Bessarabia.
Bessarabia ble styrt av en sivilguvernør og var delt i åtte kretser (ujezd): Akkerman, Bender, Beltsy, Izmajil, Khotin, Kisjinev, Orgejev og Soroki.
Falagrioma
Falagrioma er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae). Det er beskrevet 10 arter, to av dem er funnet i Norge.
Utseende
Små (gjerne 2-3 millimeter), vanligvis brunlige kortvinger. Antennene er middels lange. Hodet er stort og firkantet med små fasettøyne, bak sterkt innsnevret slik at dyret får en påfallende tydelig "hals". Pronotum er rundet, bredest foran midten, med en dyp midtfure, knapt bredere enn hodet og mye smalere enn dekkvingene, som har parallelle sider og markerte "skuldre". Bakkanten er ganske rett. Bakkroppen er forholdsvis kort og bred, bredest i den bakre delen. Beina er lange og tynne. Slekten kan ligne på slekten Autalia men skiller seg fra denne blant annet på at kroppen er ganske matt, og at pronotum og dekkvingene mangler dype lengdegroper.
Levevis
Disse kortvingene finnes gjerne mellom råtnende plantemateriale, i kompost, også i gammel møkk.
Natalja Bondartsjuk
Natalja Bondartsjuk (russisk: Наталья Бондарчук; født  i Moskva er en sovjet-russisk filmskaper og skuespiller.
Bondartsjuk vokste opp i Moskva. Begge foreldrene var skuespillere; faren Sergej Bondartsjuk kom fra Ukraina og moren Inna Makarova fra Sibir. Natalja Bondartsjuks store internasjonale gjennombrudd var hovedrollen som Hari i Andrej Tarkovskijs meditative psykodrama Solaris (1972) som utspiller seg på en romstasjon.
VM i friidrett 2017 – Høydehopp kvinner
Øvelsen Høydehopp kvinner ved VM i friidrett 2017 ble avholdt på Olympiastadion i London 10. og 12. august 2017.
Kvalifisering
Kvalifiseringen fant sted den 10. august, i to grupper, som begge startet kl. 19.10. Kravet til direktekvalifisering var 1,94 meter ( Q ) eller dersom færre enn tolv klarte kravet: å være blant de 12 beste utøverne ( q ) for å komme til finalen. Et sammendrag av resuktatene var som følger:
Hemilia
Hemilia er en slekt av biller som hører til gruppen gullbasser (Cetoniinae) i den store gruppen skarabider (Scarabaeoidea).
Utseende
Middelsstore, litt avlange, blankt svarte gullbasser. Oversiden er temmelig kraftig punktert. Fasettøynene er runde og nokså utstående. Hodet er noe forlenget forover, "snuten" er bred med avrundede hjørner, knapt innbuktet i midten. Dekkvingene har tydelige lengdefurer.
Levevis
Larvene lever gjerne i råtnende ved eller annet dødt, organisk materiale.
Utbredelse
Slekten er utbredt på Madagaskar.
Ion Luchianov
Ion Luchianov (født 31. januar 1981 i Criuleni) er en moldovsk friidrettsutøver, som konkurrerer i hinderløp.
Luchianovs gjennombrudd kom da han fikk sølvmedalje i universiaden 2005 på 3 000 meter hinder. I Sommer-OL 2008 kom han på tolvteplass i finalen på 3 000 meter hinder med tiden 8.27,82. Fire år senere, i Sommer-OL 2012 ble han nummer ti på distansen med tiden 8.28,15.
Han har dessuten deltatt i OL 2004 samt i VM 2005 og 2009 uten å nå finalen. I VM 2011 ble han nummer åtte i finalen med 8.19,69.
Point-of-care-testing
Point-of-care-testing (POCT, patientnær testing, bedside testing) er en medisinsk diagnostisk test på eller i nærheten av pasienten, på pleiepunktet − det vil si tid og sted for behandlingen, patientpleien. Det er i motsetning til det historiske mønster hvor testing helt eller oftest var begrenset til et medisinsk laboratorium, noe som innebar at prøver måtte sendes avsted, og man måtte vente timer eller dager på resultatene og derfor i mellomtiden fortsette pleie og behandling uten den ønskede informasjon.
Deadpool 2
Deadpool 2 er en amerikansk spillefilm regissert av David Leitch som ble lansert i 2018.
Filmen er en oppfølger til Deadpool fra 2016. Manuset er ved Rhett Reese,Ryan Reynolds og Paul Wernick, og kinematografien ved Ken Seng.
Hovedrollen som Deadpool innehas av Ryan Reynolds.
Handlingsreferat
Etter å ha kjempet mot organisert kriminalitet som leiesoldaten Deadpool i to år, klarer ikke Wade Wilson å drepe et mål - på samme kveld som han er ute sammen med kjæresten sin Vanessa. Den kvelden, etter at paret bestemmer seg for å starte en familie sammen, sporer målet opp Wade og dreper Vanessa ved et uhell. Wade dreper alle, unntatt én av mennene, som hevn. Han gir seg selv skylden for Vanessas død, og forsøker å begå selvmord seks uker senere ved å sprenge seg selv i luften. Wade har en visjon om Vanessa i etterlivet, men forblir i live på grunn av hans helbredende evner - og kroppen hans settes sammen igjen av Colossus.
Utstyrt med halsbånd for å dempe de muterte kreftene deres, blir de ført til Ice Box, et isolert fengsel for kriminelle med mutasjoner. I mellomtiden reiser Cable, en kybernetisk soldat fra fremtiden, tilbake i tid for å drepe Russell. Cable stormer Ice Box, og angriper Russell. Wade forsøker å forsvare Russell. Deadpool organiserer et team kalt X-Force for å bryte Russell ut av fengsel og forsvare ham fra Cable. Samtidig som de kjemper mot Cable, frigjør Russell også medfangen Juggernaut, som går med på å hjelpe Russell med å drepe den voldelige sjefen for barnehjemmet.
Liste over fjell i Albania
Albania har mange fjell. Noen av dem har en høyde på over 2000 meter over havet. Det høyeste fjellet i Albania er Korab, som ligger på grensen til Nord-Makedonia. Korab har en høyde på 2764 meter over havet, men ifølge nye målinger med GPS kan Korab være 2,864 meter høy, altså 100 meter høyere. De høyeste fjellene i Albania er ved Korab, i Prokletije, i Šarfjellene på grensen til Kosovo, nær Ohridsjøen og Prespasjøen, og i sør, hvor mange fjellkjeder og fjell er over 2,500 meter over havet. Nær kysten er det hovedsakelig kupert. Fjellene danner for eksempel en canyon ved elven Osum og daler som Valbona i Prokletije. Folk står på ski og klatrer i fjellene.
To store europeiske fjellkjeder er dominerende i Albania, nemlig De dinariske alper og Pindosfjellene.
Fjellene har isbreer (i Prokletije) og alpine innsjøer. Et eksempel er innsjøen på fjellet Lura. Myndighetene i Albania har erklært Lura for nasjonalpark.
Liste over de høyeste fjellene i Albania
Liste over fjelltopper i Albania som strekker seg over 2000 meter over havet
Pericapritoxenus
Pericapritoxenus er en slekt av biller som hører til familien kortvinger.
Levevis
Disse små billene er tett knyttet til termitter.
Utbredelse
Arten er kjent fra Singapore.
Thea Bjelde
Thea Bjelde (født 5. juni 2000) er en norsk fotballspiller som spiller for Vålerenga og for det norske landslaget.
Tidlig karriere
Bjelde startet karrieren i Sogndal, hvor hun bemerket seg på G14-laget på Norway Cup i 2014. Vårsesongen 2016 spilte hun for Kaupanger i 2. divisjon.
Arna-Bjørnar (2016–2021)
Som 16-åring ble hun hentet til Arna-Bjørnar i Toppserien. I 2018 kom gjennombruddet da Bjelde hadde en fantastisk sesong, og var en viktig brikke i laget som tok bronse i Toppserien. Hun ble kåret til årets spiller i Arna-Bjørnar, og nominert til årets gjennombrudd i Toppserien.
Tidlig i 2019 pådro hun seg en korsbåndskade som satte henne ut av spill fra fotballen i ett år. Etter å ha kommet tilbake fra skaden slo hun sterkt tilbake året etter, og ble belønnet med å bli tatt ut på A-landslaget for første gang. Hun ble også kåret til årets spiller i Arna-Bjørnar i 2020. Som 21-åring ble hun utnevnt til kaptein i Arna-Bjørnar.
Landslagskarriere
Bjelde har landskamper for J15, J16, J17, J19, U23 og A-landslaget til Norge.
Hun ble tatt ut på det norske A-landslaget første gang i oktober 2020.
Etter et forfall i den norske troppen, ble Bjelde innkalt til laget som skulle til EM i England 2022. Bjelde debuterte for A-landslaget den 7. oktober 2022, i en privatlandskamp mot Brasil på Ullevaal Stadion.
Bjelde ble igjen tatt ut i troppen til VM i Australia og New Zealand i 2023, hvor hun spilte alle kampene som høyreback.
Brunede kartofler
Brunede kartofler (brunede poteter, på fransk: Pommes de terre danoises) er en dansk spesialitet, som særlig spises sammen med juleand og flæskesteg, alminnelig kokte poteter og rødkål. Islendinger spiser brúnaðar kartöflur til lam- og svinestek.
Først kokes og pilles potetene, så varmes de på en panne tilsatt sukker og smør. Potetene blir karamellisert i sukkeret og den særlige brune, gyldne farve oppstår.
Popole Misenga
Popole Misenga (født 25. februar 1992) er en kongolesisk judoka.
Han representerte det olympiske flyktninglaget under Sommer-OL 2016 i Rio de Janeiro, der han ble utslått i tredje runde.
Under Sommer-OL 2020 i Tokyo som ble arrangert i 2021, ble han utslått i andre runde.
Rajamitrabhornordenen
Inndeling
Rajamitrabhornordenen har én klasse.
Insignier
Ordenstegnet for Rajamitrabhornordenen består av en stjerne av seksten stråler, vekselvis i gull og sølv. Midtmedaljongen er i blå emalje og har en sudarshana chakra, et sirkelrundt våpen som er kongehusets merke, og en trefork av typen trishula i midten. Reversen har Bhumibol Adulyadejs monogram. Ordenstegnet er opphengt i ordenskjedet og ordensbåndet i et ledd utformet som en heraldisk versjon av den store seierskronen, en av de thailandske kronregaliene.
Ordenskjedet har ordenstegnet med kronen opphengt i et rødt midtledd hvorpå er plassert initialer dannet av diamanter. Ordensstjernen er en større versjon av ordenstegnet, men har Narayana og Garuda i midtmedaljongen og er uten kronen på toppen.
Ordensbåndet er gult, med smale, blåkantede, hvite striper ved kantene.
Norske innehavere
Kong Olav av Norge mottok Rajamitrabhornordenen.
Bucerotiformes
Hornfugler (Bucerotiformes) er en biologisk orden med fugler. Den teller 73 arter som er fordelt i tre familier og et antall slekter. Norsk navn på ordenen er i henhold til Artsdatabanken. Tidligere ble disse familiene regnet inn under råkefugler (Coraciiformes), men det er nå allmenn aksept for at disse hører hjemme i sin egen orden.
Artene lever hovedsakelig i tropiske og subtropiske regioner, men har allikevel ikke spesielt fargerike fjærdrakter. Alle artene har imidlertid lange dekurvet nebb, selv om størrelsen på nebbet varierer kolossalt. De fleste har også ei mer eller mindre prominent hjelm.
Etymologi
Ordensnavnet Bucerotiformes følger av slektsnavnet Buceros og betyr med horn som en okse. Det stammer fra det greske uttrykket boukerōs (βουκερως), som består av forstavelsen bous (βους = okse) og endelsen kerōs (κερως = horn). Slektsnavnet er således opphav til både det vitenskapelige familienavnet Bucerotidae og ordensnavnet Bucerotiformes.
Inndeling
Inndelingen følger HBW Alive og er i henhold til Kemp (2016). Norske navn følger Norsk navnekomité for fugl og er i henhold til Syvertsen et al. (2008). Navn og beskrivelser i parentes er ikke offisielle.
Noen inkluderer også maskehornravner (Bucorvinae) som en selvstendig familie (Bucorvidae) i denne ordenen, men dette savner allmenn aksept. Her betraktes maskehornravnene som en underfamilie av hornfuglfamilien, i henhold til HBW Alive.
Noen har ment at hærfugler og kakelarer er distinkte nok til å danne sin egen orden; Upupiformes, men dette har savnet allmenn aksept. del Hoyo & Collar (2014) inkluderte Upupiformes i Bucerotiformes. Upupiformes omdirigeres derfor hit.
Melocarvalhosia
Melocarvalhosia er en slekt av biller som ligner smellere (Elateridae).
Utbredelse
Arten er beskrevet fra Argentina.
Filosofiåret 1872
Filosofiåret 1872 er en oversikt over hendelser, utgivelser og personer med tilknytning til filosofi i 1872.
Fanny Lecluyse
Fanny Lecluyse (født 11. mars 1992) er en belgisk svømmer som spesialiserer seg i brystsvømming. Hun representerte landet sitt under Sommer-OL 2012 i London, der hun røk ut i de innledende rundene på 200 meter bryst.
Moriaphila
Moriaphila er en slekt av biller som hører til gruppen gullbasser (Cetoniinae) i den store gruppen skarabider (Scarabaeoidea).
Utseende
Middelsstore til ganske store (20-30 millimeter), kraftige gullbasser. Kroppen er litt matt svart, dekkvingene kan være rødbrune. Beina er rødaktige. "Snuten" (clypeus) er V-formet innskåret i midten.
Levevis
Larvene lever gjerne i råtnende ved eller annet dødt, organisk materiale.
Utbredelse
Slekten er utbredt på Madagaskar.
Macropygia
Macropygia er en slekt fugler i duefamilien. De har lange haler, og blir mellom 27 og 45 cm lang. India og Kina gjennom Indonesia og Filippinene til Vanuatu og Australia.
Nikolaj Gamaleja
Nikolaj Gamaleja (russisk: Никола́й Фёдорович Гамале́я; født i 29. mars 1859 i Odessa i Tsarrussland, død 17. februar 1949 i Moskva) var en russisk mikrobiolog. Han bedrev forskning om forebyggelse av sykdommer. Han var en pionér innen bakteriologien i keiserdømmet Russland og Sovjetunionen.
Han var av ukrainsk zaporizjakosakkisk adelig opphav. For en tid arbeidet han i Pasteurinstituttet i Paris. Etter hjemkomsten tll Russland appliserte han sine kunnskaper. Han grunnla sammen med Ilja Metsjnikov) en bakteriologisk stasjon i Odessa i Russland.
Flens-Arena
Flens-Arena (tidligere kjent som Campushalle) er en idrettshall i Flensburg i Tyskland, som ligger ca. 1 km sør for byens sentrum på universitetsområdet til Universitetet i Flensburg i bydelen Sandberg. Hallen har en kapasitet på 6 500, med den største ståtribunen i bundesligaen i håndball for menn (1 500 ståplasser), og har siden 2001 blitt brukt av håndballaget SG Flensburg-Handewitt. . Inntil den nye Campushalle ble innviet i desember 2001, var klubbens hjemmebane Fördehalle (Fjordhallen) på Friesischer Berg. Fördehalle hadde plass til 3 500 tilskuere.
Når Flensburg bryggeri tok over for Nord-Ostsee Sparkasse som hallens hovedsponsor 14. november 2012, endret også hallen navn fra Campushalle til Flens-Arena. Hallen blir også benyttet av idrettsstudenter, hvor det blant annet finnes et helsestudio. Ut over håndballkamper og universitetsidrett anvendes ogsp Flens-Arena til større konserter og kulturelle arrangementer. Hvert år har hallen mer enn 300 000 besøkende.
Plassen foran hallen fikk i forbindelse med en avskjedsseremoni 15. august 2010 for den danske håndballspilleren Lars Christiansen, som spilte i klubben i 14 år, navnet Lars Christiansen Platz.
Guvernementet Kherson
Guvernementet Kherson (russisk: Херсонская губерния; var et guvernement i søndre del av keiserdømmet Russland, 1802–1920.
Guvernementet ble på det meste inndelt i syv kretser (ujezd): Aleksandria, Kherson, Ananiev, Tiraspol, Jelizavetgrad, Odessa og Bobrynets.
Meryeta O’Dine
Meryeta O’Dine (født 24. februar 1997 i Prince George) er en canadisk snøbrettkjører som konkurrerer i snowboardcross.
Under Vinter-OL 2022 i Beijing, tok hun bronse i mikslagkonkurransen og bronse individuelt.
Aspirant
En aspirant er en person som søker å oppnå, aspirerer til, en stilling. Begrepet brukes også om en person som utdanner seg til en viss stilling ved tjenstgjøring eller ved undervisning, for eksempel aspirant i utenrikstjenesten eller aspirant i musikkorps. En flyaspirant er en person som er under utdannelse til flyver. En kadettaspirant er en person som gjør militærtjeneste for å søke opptak som kadett. I brann- og redningsetaten brukes betegnelsen aspirant om ansatte som holder på med etatens toårige grunnutdanning for å bli brannkonstabler.
En dikters blod
En dikters blod, (originaltittel: Le sang d'un poète) er et fransk avant-gardistisk kunstfilm fra 1930 med dreiebok og regi av Jean Cocteau.
Filmen ble fullført i 1930 men ikke vist før 1932 og er første del av Cocteaus "Orfiske trilogi", fulgt av Evige lenker (1950), og så Orfeus' testamente (1960). Enrique Riveros spiller rollen som en kunstner og poet.
Den amerikanske fotografen Lee Miller medvirket som armløs statue.
Handling
En kunstner forsøker å skissere et ansikt, men blir forskrekket når munnen begynner å bevege seg på egen hånd. Når han forsøker å fjerne munnen, oppdager han at munnen har blitt overført til håndflaten. Etter å ha eksperimentert med hånden en stund og sovnet, våkner kunstneren og legger munnen over munnen på en kvinne-statue. Men statuen begynner å kommunisere med kunstneren, og får ham til å passere gjennom rett et speil.
Speilet transporterer kunstneren til et hotell, hvor han kikker gjennom forskjellige nøkkelhull. Han får øye på en opium-røyker, og en hermafroditt. Artisten skyter seg selv i hodet med en pistol, men han dør ikke. Artisten kommer seg tilbake gjennom speilet. Han forsøker deretter å knuse statuen med en hammer.
Stacey Tadd
Stacey Tadd (født 21. februar 1989) er en britisk svømmer som spesialiserer seg i brystsvømming. Hun representerte landet sitt under Sommer-OL 2012 i London, der hun røk ut i de innledende rundene på 200 meter bryst.
Isabella av Portugal
Isabella av Portugal (født 24. oktober 1503, død 1. mai 1539) var datter av Manuel I av Portugal og Maria av Aragón. Hun ble spansk dronning og tysk-romersk keiserinne, gift med Karl V, som var tysk-romersk keiser og konge av Spania.
Hanna Dzerkal
Hanna Leonidivna Dzerkal (ukrainsk: Ганна Леонідівна Дзеркаль, født 18. august 1987) er en ukrainsk svømmer som spesialiserer seg i brystsvømming. Hun representerte landet sitt under Sommer-OL 2012 i London, der hun røk ut i de innledende rundene på 200 meter bryst.
Filosofiåret 1880
Filosofiåret 1880 er en oversikt over hendelser, utgivelser og personer med tilknytning til filosofi i 1880.
Martin Ernstsen
Martin Ernstsen (født 16. august 1982) er en norsk tegneserieskaper og illustratør bosatt i Oslo. Han er utdannet med mastergrad i Storytelling ved Konstfack i Stockholm.
Karriere
Ernstsen debuterte i 2007 med det surrealistiske tegneserieheftet Nissefugl. Senere har han gitt ut tegneserier i flere sjangre. Fugløya fra 2009 er en tett fortalt studie av to menn utstasjonert på et gammelt fyr på en øy langt ute i havgapet, mens Kodok’s run fra 2011 er en fabelhistorie hvor tegneseriemediets fortellertekniske grenser utforskes.
Eremitt fra 2012 er en barndomsskildring om en gutt som tilbringer sommerferien hos bestemor i Nord-Norge. Boken har blitt oversatt til polsk, finsk og svensk.
Han debuterte som barnebokforfatter med myldreboken Hvor er Albert? i 2013.
Martin Ernstsen har også markert seg med bidrag i flere antologier både i Norge (blant annet Forresten og Fett) og internasjonalt (blant annet Allt För Konsten, Canicola, Kuti Kuti og Nobrow).
Joakim Borda-Pedreira
Joakim Waskar Olañeta Borda-Pedreira, fødd 1977 i Malmö) er svensk-boliviansk kunsthistoriker, kunstkritiker og kurator, bosatt i Norge siden 2010. Sammen med journalistene Björn af Kleen og Karin Olsson drev han den populære mediebloggen diagnos.dk mellom 2004-2005. Borda var kunstredaktør for Nöjesguiden Malmö / Lund (2006-2007) og Plaza Magazine (2007-2011) i Stockholm. I 2012 startet han kunstgalleriet The Boiler Room i Oslo. Mellom 2012 og 2015 var han kurator for Festspillene i Nord-Norge og har siden vært leder for flere norske kunstinstitusjoner, som Kunstsentrene i Norge (KIN) og Galleri Format Oslo. Siden 2018 er han ansatt som daglig leder for RAM galleri.
I 2017 grunnla han den nye institusjonen Nordic Institute of Art, som arbeider for å løfte frem nordisk kunsthistorie internasjonalt, sammen med Knut Ljøgodt.
Alphinellus
Alphinellus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, gråbrune trebukker. Antennene er omtrent så lange som kroppen. Pronotum er nærmest klokkeformet sett overnfra, med en skarp, bakoverrettet tann langt bak på hver side. Dekkvingene er jevnbrede, bakerst rundede, tett og kraftig punkterte, langs sømmen med en serie av tre opphøyde lengdekjøler.
Levevis
Larvene lever i død ved, gjerne under barken av nyfelte stokker av bartrær.
Utbredelse
Arten er utbredt i Mellom-Amerika, fra det østlige Mexico i nord til Costa Rica i sør.
Bobbili Raja
Bobbili Raja er en indisk film fra 1990, regissert av B. Gopal.
Handling
Historien begynner med en valgkamp i landsbyen Bobbili. Sundarayya og Rajeswari Devi er sterke motstandere under valget. Rajeswari og hennes eldste bror Ahobala Rao bruker forskjellige taktikker, for å vinne valget. Men Suryam, deres yngre bror, støtter imidlertid Sundarayya og er forelsket i datteren hans Rajyalakshmi. Men når hun blir gravid, blir hun vanæret i resten av landsbyen.
Ahobala ønsker å utnytte denne situasjonen under valgkampen. Når Suryam bestemmer seg for å avsløre sannheten for alle, prøver Ahobala å stoppe ham. I den krangelen dør Suryam ved et uhell.
James Skivring Smith
James Skivring Smith (født 26. februar 1825, død ca. 1892) var en liberisk politiker som var landets sjette president fra 1871 til 1872. Før dette var han Liberias åttende visepresident under president Edward James Roye fra 1870 til 1871, og landets fjerde utenriksminister fra 1856 til 1860 i president Stephen Allen Bensons regjering.
Ferrari Monza SP
Ferrari Monza SP (2018–) er en sportsbil fra italienske Ferrari.
James Skivring Smith
Smith blei født i Charleston i Sør-Carolina i 1825, som fjerdemann av sju barn til de frie svarte foreldrene Carlos og Catharine Smith. Han og familien ankom Liberia i 1833, og foreldrene hans døde av malaria før ett år hadde gått. Etter å ha jobba med en hvit doktor i American Colonization Society (ACS) dro Smith tilbake til USA for å studere ved University of Vermont College of Medicine. Han blei overført til Berkshire Medical Center i Pittsfield i Massachusetts, hvor han fikk en medisinsk doktorgrad i 1848. Han dro deretter tilbake til Liberia og jobba som lege for ACS.
Ferrari Monza SP
Den kan fås med ett sete som «SP1» eller med to seter som «SP2», og er tegnet av fabrikkens eget Centro Stile som første i en serie de kaller «Icona». Med omtrent samme frontmonterte V12 motor som i Ferrari 812 Superfast, har den 1,5 tonn tunge Monza et bensinforbruk på rundt 1,5 liter per mil i gjennomsnitt. Bilen leveres uten frontrute og tak. Med på kjøpet fås en passende kjøredress, hjelm og hansker. Det var ifølge Massini laget 77 SP1 og 186 SP2 pr. 21. mars 2021. Høsten 2021 ble Arne Fredly sin gråe SP2 vist på Oslo Motor Show. I 2022 lanserte fabrikken etterfølgeren i «Icona», nemlig Ferrari Daytona SP3.
James Skivring Smith
Smith tjente som utenriksminister fra 1856 til 1860, og blei seinere valgt som senator for fylket Grand Bassa, med en termin fra 1868 til 1870. I valget i 1869 blei han valgt til visepresident under president Edward James Roye. Han og Roye var de første politikerne fra True Whig Party til å inneha sine respektive verv. Etter at Smith blei fjerna fra stillinga i oktober 1871 tok Smith over som president, men satt kun til 1. januar året etter. Hans presidentskap er dermed det korteste i Liberias historie. Etter hans presidentskap dro han til Buchanan, hvor han satt som inspektør for Grand Bassa fra 1874 til 1884.